b'\n_START_ARTICLE_\nJouni Vallin\n_START_PARAGRAPH_\nJouni Tapani "Valttu" Vallin (s. 26. joulukuuta 1963 Pori) on suomalainen laulaja/muusikko, joka toimi Villi Linjan alkuper\xc3\xa4isen\xc3\xa4 laulajana muun muassa singlell\xc3\xa4 Harharetket / Aitiopaikka (Poko Records, 1985). Villin Linjan lis\xc3\xa4ksi Vallin on soittanut rumpuja muun muassa Bwanassa (1983), jossa Pertti Neumann soitti kitaraa ja lauloi sek\xc3\xa4 s\xc3\xa4velsi ja sanoitti tekstit. Vallin on j\xc3\xa4lkeenp\xc3\xa4in ollut mukana monissa eri kokoonpanoissa. Nykyisin Vallin laulaa uudemmassa versiossa alkuper\xc3\xa4isen Villi Linja -kitaristi Iku Tukiaisen kanssa. Villi Linja on my\xc3\xb6s tehnyt uuden videon Haavekuvia (2010). Vallin soittaa my\xc3\xb6s kitaraa, bassoa ja rumpuja.'